Ζάρι (τραγούδι)

Το Ζάρι (στυλιστικά ως ZARI) είναι τραγούδι της Ελληνίδας μουσικού Μαρίνας Σάττι, το οποίο έγραψε με άλλους οκτώ τραγουδοποιούς και κυκλοφόρησε στις 7 Μαρτίου 2024 από τη Golden Records, ως το δεύτερο σινγκλ από το EP της P.O.P..  στον  όπου τερμάτισε στην 11η θέση με 126 βαθμούς από τους οποίους οι 85 ήταν από το κοινό και την κατέτασσαν στην 8η θέση στο televoting.

Αποτελεί το πρώτο τραγούδι στην ιστορία με Ελληνικό στίχο που κατέκτησε μία θέση στη λίστα με τα 50 δημοφιλέστερα τραγούδια στο Spotify παγκοσμίως, κατακτώντας την 18η θέση. Eπίσης, ανέβηκε στη λίστα με τα 50 δημοφιλέστερα τραγούδια του YouTube παγκοσμίως. Έγινε πρώτο σε τάσεις, στο ΥouTube και στα iTunes στην Ευρώπη.Aνέβηκε στα chart σε 29 χώρες. Στον τελικό της Εurovision, στο τηλεοπτικό κάναλι της ΕΡΤ, η τηλεθέαση έφτασε στο πρωτοφανές 89%.

Η καλλιτέχνιδα το περιγράφει ως ένα τραγούδι που σκοπό έχει να πει τα "πραγματικά χαρακτηριστικά" των νέων Ελλήνων και τον πολιτισμό τους. Ανέβηκε στο νούμερο ένα στα charts των Spotify, YouTube και billboard στην Ελλάδα.  Είναι το πρώτο τραγούδι της Εurovision που γίνεται διαμαντένιο από την ΙFPI Greece. Είναι από τα δημοφιλέστερα Ελληνικά τραγούδια στην ιστορία της Ελληνικής δισκογραφίας. 

 Ιστορικό και σύνθεση 
Το Ζάρι γράφτηκε από τους Gino Borri, Jay Lewitt Stolar, Jordan Richard Palmer, Konstantin Plamenov Beshkov, Μανώλη Σολιδάκη, Μαρίνα Σάττι, Νίκο Κωδωνά, Oge και Vlospa. Σε δηλώσεις τύπου που έδωσε η Σάττι, εξέφρασε την επιθυμία της να αναμείξει παλιούς και νέους πολιτισμούς και παραδόσεις της Ελλάδας. Έχει, επίσης, δηλώσει ότι το τραγούδι εστιάζει στο θέμα της τύχης. Σε δηλώσεις της στα ελληνικά μέσα ενημέρωσης, δήλωσε την επιθυμία να σπάσει τα στερεότυπα για τον ελληνικό πολιτισμό. Το τραγούδι κυκλοφόρησε στις 7 Μαρτίου 2024 από την Golden Records. Το μεγαλύτερο μέρος των στίχων του είναι στα ελληνικά, με κάποιους στίχους στα αγγλικά. Διαθέτει παραδοσιακή ελληνική μουσική, όργανα και ένα "στριμωγμένο αστικό" ρυθμό.

 Κριτική υποδοχή 
Ο Jon O'Brien των Vulture κατέταξε το τραγούδι στην 23η θέση γενικά, περιγράφοντάς το ως "κολάζ ανόμοιων ήχων παρά ένα πλήρως διαμορφωμένο τραγούδι, που κυμαινόταν από γοητευτικά φλάουτα και ρυθμούς ρέγκετον έως συνθετικά βιντεοπαιχνιδιών και μελωδίες οπερατικής Μέσης Ανατολής χωρίς ιδιαίτερη εστίαση". Από την άλλη πλευρά, η Erin Adam του The Scotsman του έδωσε 8 στα 10, αποκαλώντας το "μοναδικό" και επισημαίνοντας ότι "δεν υπάρχει τίποτα άλλο σαν αυτό στον διαγωνισμό [εκείνης της χρονιάς]".

 Μουσικό βίντεο 
Παράλληλα με την κυκλοφορία του τραγουδιού, την ίδια μέρα κυκλοφόρησε και ένα συνοδευτικό μουσικό βίντεο. Το μουσικό βίντεο γυρίστηκε σε διάφορα σημεία της Αττικής, όπως η Ακρόπολη, η Πλάκα, το Μοναστηράκι, το Ωδείο Ηρώδου του Αττικού, η Ομόνοια, ο Λυκαβηττός, η Ραφήνα και το Αεροδρόμιο Ελευθέριος Βενιζέλος.

 Διαγωνισμός Τραγουδιού Eurovision 

 Εσωτερική επιλογή 
Ο ελληνικός ραδιοτηλεοπτικός φορέας του Διαγωνισμού Τραγουδιού της Eurovision, η Ελληνική Ραδιοφωνία Τηλεόραση (ΕΡΤ), ανακοίνωσε επίσημα την πρόθεσή του να συμμετάσχει στον Διαγωνισμό Τραγουδιού της Eurovision 2024 στις 15 Σεπτεμβρίου 2023. Ένα μήνα αργότερα, στις 24 Οκτωβρίου, η ΕΡΤ ανακοίνωσε στην τηλεοπτική εκπομπή Studio 4 ότι επέλεξε εσωτερικά τη Μαρίνα Σάττι για να εκπροσωπήσει τη χώρα. Η διαδικασία συγγραφής του τραγουδιού ξεκίνησε μια μέρα αργότερα, με τον τίτλο του τραγουδιού να αναφέρεται ως "Ζάρι" στις 13 Φεβρουαρίου 2024. Το τραγούδι κυκλοφόρησε επίσημα στις 7 Μαρτίου 2024 στην ΕΡΤ1, μέσω μιας εκπομπής με τίτλο Eurovision σε είδον.

 Στη Eurovision 
Ο Διαγωνισμός Τραγουδιού της Eurovision 2024 πραγματοποιήθηκε στη Malmö Arena στο Μάλμε της Σουηδίας και αποτελείται από δύο ημιτελικούς που πραγματοποιήθηκαν στις αντίστοιχες ημερομηνίες 7 και 9 Μαΐου και τον τελικό στις 11 Μαΐου 2024. Κατά τη διάρκεια της κλήρωσης στις 30 Ιανουαρίου 2024, η Ελλάδα κληρώθηκε στον δεύτερο ημιτελικό, ερμηνεύοντας στο πρώτο μισό της παράστασης. Στον τελικό του διαγωνισμού, στις 11 Μαΐου 2024, τερμάτισε στην 11η θέση με 126 βαθμούς από τους οποίους οι 80 ήταν από το κοινό και την κατέτασσαν στην 8η θέση. Κέρδισε, το βραβείο καλύτερης σκηνικής παρουσίας και ερμηνείας, από το κοινό της Eurovision. Τον Ιανουάριο του 2025, το Ζάρι κέρδισε για δεύτερη φορά, την 10η θέση μέσα από τα 250 καλύτερα τραγούδια στην ιστορία της  Eurovision, από τον θεσμό.

 Λίστα κομματιών 
Streaming/ψηφιακή λήψη – original
 "Ζάρι" – 3:00

 Streaming/ψηφιακή λήψη – EP
 "Ζάρι" – 3:00
 "Ζάρι" (ζωντανά από το Περιστέρι Αττικής / 2024) – 3:12
 "Ζάρι" (a capella) – 3:00
 "Ζάρι" (ορχηστρικό) – 3:00
 "Ζάρι" (sped up) – 2:36

 Ιστορικό κυκλοφορίας 
ΧώραΕκδοχήΗμερομηνίαΜορφήΔισκογραφική Πολλές Αρχική εκδοχή 7 Μαρτίου 2024  Golden Records  EP 14 Μαΐου 2024 

 Charts 
+ Αποδόσεις τσαρτ για το "Ζάρι" Chart (2024) Θέση Ελλάδα (Billboard) 1 Ελλάδα Digital Singles Chart (Local) (IFPI) 1 Λιθουανία (AGATA) 20 Ολλανδία (Single Tip) 8 Σουηδία Heatseeker (Sverigetopplistan) 10

 Παραπομπές 

Κατηγορία:Τραγούδια του 2024
Κατηγορία:Singles του 2024
Κατηγορία:Διαγωνισμός Τραγουδιού Eurovision 2024
Κατηγορία:Τραγούδια της Ελλάδας στη Eurovision